### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges det fjerde initiativ i [adresse] lokalområde (indkøb og placering af borde og bænke) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, at ansøgningen fra lokalområdet godkendes med en samlet rammebevilling på 0.14 mio.kr.

Økonomiudvalg, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene Få det Fikset - pulje 1. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.
Rammerne for anvendelse af puljen er beskrevet i et bilag til budgetaftalen. Hovedpunkterne heri er,
        at     puljen skal anvendes til investeringer i anlæg og by-inventar, der enten ikke findes  i  dag eller som skal ændres/udvides. Og uanset formål skal anvendelsen være  rettet  mod  det offentlige rum.
        at     der skal etableres en demokratisk proces i hvert lokalsamfund. Og det enkelte   lokalsamfund indstiller projekterne til kommunen med endelig godkendelse i   økonomiudvalg og kommunalbestyrelse.

Den konkrete ansøgning fra [adresse] området:

[adresse] holdt borgermøde den 19. maj 2022, hvor de projekter, som
aktionsgruppen på [adresse] har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Lys på kirken
2. Overdækket opholdsareal ved sportspladsen
3. Handicaprampe til forsamlingshuset
4. Borde og bænke

Kommunalbestyrelsen har den 22. juni 2022 godkendt de første tre projekter. Projektet med lys på kirken har imidlertid vist sig at koste mere end oprindeligt forventet (cirka 20.000 kr.). Lokalområdet ønsker derfor at anvende noget af det resterende rådighedsbeløb til at kunne realisere projektet.

Herudover er lokalområdet nu klar med ansøgningen til fjerde projekt:

*Borde og bænke*

Projektet omhandler indkøb af et antal borde og bænke. Antallet af borde og bænke og de endelige placeringer er endnu ikke på plads, men området søger om at få godkendt en rammebevilling til projektet med henblik på snarlig realisering. Valg af typer af borde og bænke samt placering vil ske i samarbejde med administrationen.

*Administrationens bemærkninger*
Projektet opfylder de rammer for anvendelse af puljen, der er skitseret i bilaget til budgetaftalen.
Administrationen har herudover ikke yderligere bemærkninger til selve projektet.

## Økonomiske konsekvenser

[adresse] lokalområdes samlede andel af puljen til Lokalsamfundenes ’Få det Fikset’ projekter er 0,50 mio. kr. Der er tidligere godkendt projekter for 0.36 mio.kr., og restrådighedsbeløbet er 0,14 mio. kr. Hvis ansøgningen fra lokalområdet godkendes, er restrådighedsbeløbet herefter 0 kr.
Når projektet er gennemført og de endelige omkostninger er kendt, vil en eventuel uforbrugt del af rammen til projektet, kunne tilgå øvrige ’Få det Fikset’ projekter på [adresse].

[adresse] bemærkninger er indarbejdet i sagen.

### Sagens forløb

23-08-2023 Økonomiudvalget
Anbefales.